“หุ้นเดินเรือ” บวกคึก! รับดัชนี BDI พุ่งแรง 8% โบรกชู TTA เด่น แนะซื้อเป้า 21 บ.
5 หุ้น “เดินเรือ” วิ่งรับดัชนี BDI พุ่งเกือบ 8% ฟากโบรกชู TTA ท็อปพิคกลุ่ม แนะนำ “ซื้อ” ราคาเป้าหมายที่ 21 บาท
5 หุ้น “เดินเรือ” วิ่งรับดัชนี BDI พุ่งเกือบ 8% ฟากโบรกชู TTA ท็อปพิคกลุ่ม แนะนำ “ซื้อ” ราคาเป้าหมายที่ 21 บาท
14 ก.ย. 2564

ผู้สื่อข่าวรายงานว่า ขณะนี้ ดัชนี BDI ปรับตัวเพิ่มขึ้น 7.74% หลังจากที่มีความผันผวนอย่างมากในช่วงก่อนหน้า โดยท่าเรือใหญ่สองท่าในจีนปิดต่อเนื่องจนถึงเช้าวันนี้จากพายุ Chanthu แต่ผลกระทบไม่รุนแรงเท่าที่มีการประเมินไว้ก่อนหน้านี้ และไม่ได้ส่งผลให้มีน้ำท่วม หรือความเสียดายใหญ่ใดๆ โดยสองท่าเรือที่ปิดนี้เป็นท่าเรือที่มีความสำคัญต่อ supply chain ของโลก
ทั้งนี้ ประเด็นดังกล่าวส่งผลดีกับหุ้นในกลุ่มเดินเรือ โดยล่าสุดราคาหุ้น บริษัท อาร์ ซี แอล จำกัด (มหาชน) หรือ RCL อยู่ที่ระดับ 58.25 บาท บวก 0.75 บาท หรือ 1.30% สูงสุดที่ระดับ 58.75 บาท ต่ำสุดที่ระดับ 58 บาท ด้วยมูลค่าการซื้อขาย 102.86 ล้านบาท
ด้านราคาหุ้น บริษัท โทรีเซนไทย เอเยนต์ซีส์ จำกัด (มหาชน) หรือ TTA อยู่ที่ระดับ 16.20 บาท บวก 0.10 บาท หรือ 0.62% สูงสุดที่ระดับ 16.50 บาท ต่ำสุดที่ระดับ 16 บาท ด้วยมูลค่าการซื้อขาย 252.33 ล้านบาท
บริษัท สหไทย เทอร์มินอล จำกัด (มหาชน) หรือ PORT อยู่ที่ระดับ 2.80 บาท บวก 0.02 บาท หรือ 0.72% สูงสุดที่ระดับ 2.80 บาท ต่ำสุดที่ระดับ 2.78 บาท ด้วยมูลค่าการซื้อขาย 0.32 ล้านบาท
บริษัท พริมา มารีน จำกัด (มหาชน) หรือ PRM อยู่ที่ระดับ 6.70 บาท บวก 0.15 บาท หรือ 2.29% สูงสุดที่ระดับ 6.70 บาท ต่ำสุดที่ระดับ 6.55 บาท ด้วยมูลค่าการซื้อขาย 29.02 ล้านบาท
บริษัท อาม่า มารีน จำกัด (มหาชน) หรือ AMA อยู่ที่ระดับ 5.60 บาท บวก 0.40 บาท หรือ 7.69% สูงสุดที่ระดับ 5.60 บาท ต่ำสุดที่ระดับ 5.25 บาท ด้วยมูลค่าการซื้อขาย 33.42 ล้านบาท
ด้าน บล.เคทีบีเอสที ระบุในบทวิเคราะห์ว่า BDI Index ปรับขึ้นรายวันแรงสุดในรอบ 3 เดือน วานนี้ดัชนี Baltic Exchange Dry เพิ่มขึ้น 7.7% สู่ระดับ 4,163 จุด ซึ่งเป็นเปอร์เซ็นต์การปรับตัวขึ้นรายวันที่สูงสุดในรอบ 3 เดือน หนุนโดยเรือใหญ่กลุ่ม Capesize (ขนส่งสินแร่เหล็กและสินค้าถ่านหินที่มีน้ำหนัก 150,000 ตัน)
โดยดัชนี BCI Index พุ่งขึ้น 14.6% เมื่อคืนที่ผ่านมา ซึ่งเป็นการปรับขึ้นรายวันที่สูงสุดในรอบ 3 เดือน ทำสถิติสูงสุดใหม่ในรอบ 12 ปีที่ระดับ 6,380 จุด
นอกจากนี้ ดัชนีเรือ Panamax (ขนส่งถ่านหินและธัญพืชประมาณ 60,000-70,000 ตัน) ปรับตัวขึ้น 2.8% ที่ระดับ 3,694 จุด ส่วนเรือ Supramax (ที่เป็นดัชนีใช้อ้างอิงเรือของ TTA และ PSL) ปรับขึ้น 10 จุด ปิดที่ระดับ 3,180
ดังนั้น มีมุมมองเป็นบวกต่อการปรับขึ้นของดันชี BDI Index แม้การปรับขึ้นแรงจะเป็นดัชนีของเรือขนาดใหญ่ อย่างไรก็ตาม เรามองว่าการเริ่มปรับตัวขึ้นของ BSI Index วันแรกในรอบ 2 อาทิตย์จะเป็น sentiment เชิงบวกต่อราคาหุ้นกลุ่มเรือ หลังจากที่ดัชนีค่าระวาง BSI Index ถูกกดดันจาก demand shock 2 ปัจจัยหลัก ได้แก่ 1) Hurricane Ida ซึ่งกระทบการขนส่งธัญพืช และ 2) รัฐประหารในประเทศกินี ซึ่งกระทบการขนส่งอลูมิเนียม
โดยค่าระวางคาดว่าจะอยู่ในระดับสูงในไตรมาส 3-4 ปี 64 เนื่องจากเป็นช่วง high season ของการขนส่ง สำหรับ Top pick ของกลุ่ม เราเลือก TTA โดยแนะนำ “ซื้อ” ที่ราคาเป้าหมาย 21.00 บาท